laion/Wikipedia-Exotic huggingface dataset:
טיאנלונג-3

טיאנלונג-3 (בסינית: 天龙三号, פיניין: Tiānlóng sānhào) או TL-3, הוא משגר לוויינים וחלליות בעל הרמה בינונית בפיתוח על ידי חברת האירוספייס הסינית ספייס פיוניר. הוא תוכנן לשימוש חוזר חלקי, כאשר השלב הראשון מסוגל לבצע נחיתה אנכית אוטונומית לטובת שימוש חוזר עד 10 פעמים. TL-3 הוא חלק מהמאמצים של ספייס פיוניר לפתח רכבי שיגור בעלות נמוכה לשימוש חוזר כדי להתחרות בשוק השיגור המסחרי הצומח. היא שואפת לספק שירותי שיגור עבור מטענים בינוניים למסלול לווייני נמוך (LEO) ומסלול מסונכרן-שמש (SSO). השלב הראשון של TL-3 מצויד ב-9 מנועי Tianhuo-12 (TH-12) חמצן/קרוסין נוזלי. לכל מנוע יש דחף ואקום של 1,350kN, דחף וואקום של 335 שניות, דחף בגובה פני הים של 1,090kN, דחף בגובה פני הים של 285 שניות, טווח מצערת של 40%~110% ויחס דחף למשקל של 163. המנועים משתמשים במחזור גז-גנרטור וכוללים גימבלינג מוזנת משאבה. למיכלי ההנעה בשלב ראשון יש קוטר של 3.8 מטר ומשתמשים באותו מבנה מעטפת משולשת מוקשחת כמו המיכלים בקוטר 3.35 מטר של השלב הראשון TL-2. השלב השני של TL-3 מצויד בגרסה יחידה מותאמת לוואקום של מנוע ה-TH-12, המוגדרת כ-TH-12V. יחידת המטען הסטנדרטית של TL-3 היא בקוטר של 4.2 מ', גובה של 12 מ' ויכולה להכיל מטענים בקוטר של עד 3.8 מ' וגובה של עד 10 מ'. זמינה גם גרסה משופרת של הפיירינג, בקוטר של 5.2 מ' וגובה של 14 מ'. TL-3 נועד להשיג דיוק החדרה מסלולי גבוה, עם סטיית ציר חצי עיקרית של ≤ 5 ק"מ, סטיית נטיית המסלול של ≤ 0.07°, סטיית אקסצנטריות של ≤ 0.003, סטיית זווית הגישה של ≤ 0.5°, וסטיית מהירות זוויתית של ≤ 0.5°/s. China 'N Asia Spaceflight [@CNSpaceflight] (30 בנובמבר 2023). "A leaked photo shows SPACE-PIONEER is targeting next June for the maiden launch of Tianlong-3, 14t to 500km SSO, from Wenchang commercial launch pad#2, which is still under construction. 2 more launches are planned for September & November from Wenchang & Jiuquan, 11t to 800km" (Tweet) – via Twitter. {{cite web}}: (עזרה) Jones, Andrew (27 ביוני 2023). "Chinese company plans to launch rocket comparable to Falcon 9 in 2024". SpaceNews. נבדק ב-10 במרץ 2024. {{cite web}}: (עזרה) Jones, Andrew (31 באוקטובר 2023). "China's Space Pioneer raise funding for its Falcon 9-class rocket". SpaceNews. נבדק ב-10 במרץ 2024. {{cite web}}: (עזרה) "天龙系列 - 天兵科技". www.spacepioneer.cc. נבדק ב-11 במרץ 2024. {{cite web}}: (עזרה) Liu, Xinglong. "Development Prospect of Medium and Large Liquid Launch Vehicle Technology". The 9th China (International) Commercial Aerospace Forum. נבדק ב-11 במרץ 2024. {{cite web}}: (עזרה)
אבודרהם (ספר)

אבודרהם או פירוש הברכות והתפילות הוא ספר הלכה העוסק בהלכות ופירוש הברכות והתפילה שחיבר רבי דוד אבודרהם, מחכמי ספרד במאה ה-14. בהקדמת לספר כותב המחבר שסיבת כתיבת ספרו, היא מפני שדיני התפילה רבים הם, ובמשך זמן הגלות וריבוי הצרות, השתנו מנהגי התפילה בין המדינות, והמון העם מתבלבלים בנוסח התפילה, אינם מבינים את מילותיה, ולא יודעים את הלכותיה. תוכן הספר כולל ליקט מן התלמוד בבלי ומהתלמוד ירושלמי ודברי הגאונים בענייני ביאור התפילות, הלכות ומנהגי התפילה וביאור טעמיהם. בראש הספר מפרט המחבר שלושה שערים עם דינים וביאורים שונים: השער הראשון - ביאור מצות קריאת שמע ערבית ושחרית וזמניהם. השער השני - ביאור תיקון התפילות וענייניהם. השער השלישי - ביאור ברכת המצוות ודיניהם. בנוסף מופיעים בו תשובת הר"י בן פלאט, דין מאה ברכות סדר קריאת שמע שעל המטה. הבית יוסף מרבה לציין לספר זה. חלק מהחיבור הוא ליקוט מהתלמוד בבלי, תלמוד ירושלמי וכן מכתבי הגאונים וראשוני הראשונים. מהגאונים מביא את דברי רב סעדיה גאון, רב עמרם גאון, רב נטרונאי גאון, רב האי גאון, בה"ג, שאילתות ורב שמואל בן חפני. מראשוני הראשונים הוא מזכיר את ר"י אבן גיאת, ר"י בן ברזילי וחבריהם. לכתיבת פירוש התפלות השתמש בספר הערוך ובספרי רש"י ופירושיו וכן בפירושי אבן עזרא. בספרות השו"ת השתמש בתשובות רב האי, תשובות הרי"ף, הרמב"ם והרא"ש ותשובות ר"מ מרוטנברג, כן מצטט מחכמי אשכנז, בהם רבי אלעזר מגרמייזא וכן מחכמי צרפת בהם רבינו תם ובעלי התוספות. את כתיבת הספר סיים המחבר בשנת ה'ק'. הספר נדפס לראשונה בליסבון, ה'ר"נ, (1489). נדפס שוב בוונציה בשנת ה'שכ"ו (1566) ומאז לא נדפס זמן רב. הספר חזר ונדפס שוב באמשטרדם בשנת ה'תפ"ו (1726) על ידי המדפיס הרב מנחם מן (בן הרב שלמה הלוי) במהדורה זו נוספה הסכמתו של רבה של אמשטרדם רבי אברהם בן יודא. במהדורת פראג, ה'תקמ"ד (1784) נוספה הסכמה מאת הנודע ביהודה רבי יחזקאל לנדא. בשנת ה'תשס"א (2001) יצאה לאור מהדורה מוערת עם הערות ומראי מקומות בשם תהילה לדוד, בעריכת הרב מנחם אברהם בראון, בהוצאת מכון אור הספר, ירושלים. כתב יד מהספרייה הבריטית אוסף גסטר 759, OR 10727. כתב יד אוקספורד בודלי HUNT.210 כתב יד טורינו A.11.29 מהדורה ראשונה, ליסבון, ה'ר"נ (1489) קושטא, ה'רע"ד פאס, ה'רע"ז ונציה, ה'שכ"ו אמשטרדם, ה'תפ"ו (1726) פראג, ה'תקמ"ד (1784) ורשא, ה'תרל"ח ירושלים, ה'תשכ"ג עם הערות מכתב יד שהיה בביתו של המקובל רבי שלום שרעבי ירושלים, ה'תשס"א (2001) - בשם תהילה לדוד, הכולל הערות ומראי מקומו מהדורת קרן רא"ם, ג"כ, ירושלים, ה'תשע"ה אליעזר יהודה בראדט, "ספר אבודרהם ושימושו בספר הטור ופירוש התפילה והברכות לר"י בר יקר", ישורון לח (תשע"ח), עמ' תתס–תתעו. אבודרהם, טקסט דיגיטלי באתר ספריא אבודרהם, באתר היברובוקס עם הערות תהלה לדוד, באתר אוצר החכמה חלק ממהדורות הספר: אשבונה, ה'ר"נ, באתר אוצר החכמה, ונציה, ה'שכ"ו, באתר אוצר החכמה, קושטא, ה'רע"ד, באתר אוצר החכמה, סודילקוב, באתר אוצר החכמה, פאס, רע"ז, באתר אוצר החכמה, ירושלים, ה'תשכ"ג, באתר אוצר החכמה מהדורת קרן רא"ם, חלק א, באתר אוצר החכמה, חלק ב, באתר אוצר החכמה, חלק ג, באתר אוצר החכמה המחבר, בחלק סדר העיבור בספרו. הסכמת רבה האשכנזי של אמשטרדם למהדורת אמסטרדם, ה'תפ"ו. במכון לתצלומי כתבי יד של הספרייה הלאומית ירושלים ס' 8042. במכון לתצלומי כתבי יד של הספרייה הלאומית ירושלים ס' 21864 =במכון לתצלומי כתבי יד של הספרייה הלאומית ירושלים ס' 34309
יחסי כווית–תוניסיה

יחסי כווית-תוניסיה הם היחסים הדיפלומטיים בין כווית לתוניסיה. להלן השוואה כללית בין שתי המדינות: העיר כווית היא עיר תאומה של העיר תוניס בהסכם מאז 2011. שתי המדינות חולקות חברות בקבוצה של ארגונים בינלאומיים, הכוללים את הארגונים המובאים להלן: [1] (אורכב 02.05.2019 בארכיון Wayback Machine) [2] (אורכב 09.06.2019 בארכיון Wayback Machine) [3] (אורכב 31.03.2019 בארכיון Wayback Machine)
מסאי ראסל

מסאי ראסל (באנגלית: Masai Russell; נולדה ב-17 ביוני 2000) היא אתלטית אמריקאית, בעלת תוצאת השנה בעולם (2024) והתוצאה הרביעית בטיבה בכל הזמנים, בריצת 100 מטר משוכות. ראסל בוגרת אוניברסיטת קנטקי. באליפות המכללות של ארצות הברית באולם שנערכה באלבקרקי, ניו מקסיקו במרץ 2023 היא סיימה שנייה בריצת 60 מטר משוכות בשיא אישי חדש של 7.75 שניות, אחרי אקרה נוג'נט מג'מייקה (7.73 שניות). באליפות ארצות הברית שנערכה ביוג'ין, אורגון ביוני אותה שנה היא זכתה במדליית ארד בריצת 100 מטר משוכות בתוצאה של 12.46 שניות, אחרי ניה אלי (12.37 שניות וקנדרה הריסון (12.42 שניות). באליפות העולם שנערכה בבודפשט, הונגריה באוגוסט אותה שנה היא לא סיימה את הריצה בשלב חצי הגמר. בשלב המוקדמות היא ניצחה את המקצה הראשון בתוצאה של 12.60 שניות ועלתה מהמקום התשיעי לשלב חצי הגמר. במבחנים האמריקאים לאולימפיאדת פריז (2024) שנערכו ביוג'ין ב-30 ביוני 2024 היא ניצחה בריצת 100 מטר משוכות בשיא אישי חדש של 12.25 שניות, תוצאה השנה בעולם והתוצאה הרביעית בטיבה בכל הזמנים בריצה זו, לפני אלישה ג'ונסון (12.31 שניות) וגרייס סטארק (12.31 שניות). ריצת 100 מטר משוכות: 12.25 שניות (2024) ריצת 400 מטר משוכות: 54.66 שניות (2023) ריצת 60 מטר משוכות: 7.75 שניות (2023) מדיה וקבצים בנושא מסאי ראסל בוויקישיתוף מסאי ראסל, ברשת החברתית אינסטגרם מסאי ראסל, ברשת החברתית טיקטוק מסאי ראסל, באתר התאחדות האתלטיקה הבין-לאומית
אקרה נוג'נט

אקרה נוג'נט (באנגלית: Ackera Nugent; נולדה ב-29 באפריל 2002) היא אתלטית ג'מייקנית, בעלת התוצאת השנייה בטיבה בעולם (2024) והתוצאה התשיעית בטיבה בכל הזמנים בריצת 100 מטר משוכות והתוצאה השביעית בטיבה בכל הזמנים בריצת 60 מטר משוכות. נוג'נט בוגרת אוניברסיטת ארקנסו. באליפות העולם עד גיל 20 שנערכה בניירובי, קניה באוגוסט 2021 היא זכתה במדליית זהב בריצת 100 מטר משוכות בתוצאה של 12.95 שניות. באליפות המכללות של ארצות הברית באולם שנערכה באלבקרקי, ניו מקסיקו במרץ 2023 היא סיימה ראשונה בריצת 60 מטר משוכות בתוצאה של 7.73 שניות, לפני מסאי ראסל מארצות הברית (7.75 שניות). בשלב המוקדמות היא קבעה שיא לאומי חדש של 7.72 שניות, התוצאה השביעית בטיבה בכל הזמנים. באליפות העולם שנערכה בבודפשט, הונגריה באוגוסט אותה שנה היא סיימה במקום חמישי בריצת 100 מטר משוכות בתוצאה של 12.61 שניות. במבחנים הג'מייקנים לאולימפיאדת פריז (2024) שנערכו בקינגסטון ב-30 ביוני 2024 היא ניצחה בריצת 100 מטר משוכות בשיא לאומי חדש של 12.28 שניות, התוצאה השנייה בטיבה בעולם והתוצאה התשיעית בטיבה בכל הזמנים בריצה זו. ריצת 100 מטר: 11.09 שניות (2021) ריצת 100 מטר משוכות: 12.28 שניות (2024), שיא ג'מייקה ריצת 60 מטר משוכות: 7.72 שניות (2023), שיא ג'מייקה אקרה נוג'נט, באתר olympedia.org אקרה נוג'נט, באתר התאחדות האתלטיקה הבין-לאומית
גרביטי (משגר לוויינים)

גרביטי (בסינית: 引力一号‏, Gravity) - סדרה של משגרים שפותחה בסין על ידי חברה פרטית Orienspace וייצורו נמשך. החברה הוקמה בשנת 2020 בשאנדונג. הסדרה מהווה משגרים עם דלק מוצק. זה משגר הראשון בסדרה. הוא יכול להביא למסלול לווייני נמוך מטען במשקל עד 6,500 ק"ג או למסלול מסלול מסונכרן-שמש 4,200 ק"ג. המשגר מבוסס על ניצול דלק מוצק וכולל 2 שלבים. השלב הראשון כולל 4 מנועים. השיגור מבוצע מאסדה ימית שממוקמת במי הים הצהוב. השיגור הראשון בוצע בינואר 2024 ולהמשך שנה מתוכננים עוד 2 שיגורים. זה משגר פרטי החזק ביותר שנבנה בסין עד היום. משגר בינוני שנמצא בפיתוח. המשגר יהיה בגובה של 60 מ' עם יכולת להביא למסלול לווייני נמוך מטען במשקל עד 25,600 ק"ג או למסלול מסלול מסונכרן-שמש 19,100 ק"ג. חלקים של המשגר יהיו מתאמים לשימוש חוזר. השיגור הראשון מתוכנן לבצע בשנת 2025. אתר האינטרנט הרשמי של גרביטי סרטון שיגור ראשון תיאור המשגר גרביטי 1 שיגור ראשון של גרביטי 1
אסף יזדי

אסף יזדי (נולד ב-22 ביולי 1978) הוא מנכ"ל המשרד להגנת הסביבה. בעבר שימש מנכ"ל משרד ירושלים ומסורת ישראל. יזדי נולד למשיח והלן אילנה יזדי, משפחה דתית-לאומית, וגדל בשכונת ארמון הנציב בירושלים. למד בבית ספר יסודי חורב בקטמון, בישיבת נווה שמואל באפרת ולאחר מכן במכינה קדם-צבאית בני דוד. בשנים 1998–2001 שירת בצה"ל בחטיבת גולני. בשנים 2010–2013 שימש מתכנן מחוז יהודה ושומרון וסגן קצין מטה לענייני איכות הסביבה במנהל האזרחי, המשרד להגנת הסביבה. בשנים 2013–2019 שימש ראש מטה מנכ"ל המשרד להגנת הסביבה. בשנים 2019–2020 שימש סמנכ"ל בכיר לשלטון מקומי, חינוך וקהילה, המשרד להגנת הסביבה. בשנים 2020–2021 שימש חבר מליאת רשות הטבע והגנים. בשנים 2020–2021 שימש ראש מטה מנכ"ל משרד ההשכלה הגבוהה והמשלימה. בשנים 2021–2022 שימש סמנכ"ל ירושלים, תכנון ותקצוב, משרד ירושלים ומורשת. בשנים 2022–2023 שימש סמנכ"ל בכיר וראש מִנהל סיוע בדיור, משרד הבינוי והשיכון. בינואר 2023 מונה למנכ"ל משרד ירושלים ומסורת ישראל על ידי השר מאיר פרוש. ביוני 2024 סיים את תפקידו. ב-30 ביוני 2024 מונה למנכ"ל המשרד להגנת הסביבה על ידי השרה עידית סילמן. ליזדי תואר ראשון ושני בגאוגרפיה, עם התמחות בלימודים עירוניים ואזוריים וניהול תכנון מדיניות הסביבה, שניהם מהאוניברסיטה העברית בירושלים. הוא נשוי לעפרה ואב לארבעה. מתגורר בתרום. מדיה וקבצים בנושא אסף יזדי בוויקישיתוף אסף יזדי - שליפות, באתר גילוי דעת, 12 ביולי 2023 ריאיון עם אסף יזדי, באתר infospot - חדשות איכות הסביבה, 5 בינואר 2020 אסף יזדי מונה למנכ"ל משרד ירושלים ומסורת ישראל, באתר ערוץ 7, 29 בינואר 2023 יוני קמפינסקי, "ניסיון ניהולי ומקצועי": אסף יזדי, בן הציונות הדתית, ימונה למנכ"ל המשרד להגנת הסביבה, באתר ערוץ 7, 4 ביוני 2024
שלום שמואלי

הרב שלום שמואלי (1918 – 29 ביוני 2024, כ"ג בסיוון ה'תשפ"ד) היה מקובל ישראלי, מתלמידי הרב מרדכי שרעבי. נולד בעיר יזד שבאיראן. בהיותו בן חודש משפחתו עלתה לארץ ישראל. היה תלמידו של הרב מרדכי שרעבי, שייסד את ישיבת המקובלים נהר שלום ועמד בראשה. לאורך שנים רבות מסר שיעורים בספר הזוהר ובספר פרי עץ חיים. לביתו במחנה יהודה היו מגיעים אדמו"רים ורבנים, בהם האדמו"ר מבעלז והראשון לציון הרב שלמה משה עמאר, הרב אליעזר ולדינברג (בעל הציץ אליעזר), הרב חשין, משפחת הרב מנצור בן שמעון ועוד רבים שהעריכו את גדולתו התורנית. סרב להתלבש בלבוש רבני והתפרנס רוב שנותיו מסנדלריה שפתח לאחר נישואיו. התרחק מכל מעמד ציבורי, ומינה את בנו הרב בניהו שמואלי לעמוד בראש ישיבת המקובלים נהר שלום במקומו. בחודש האחרון לחייו התאשפז בבית חולים, במצב קשה. נפטר בכ"ג בסיוון ה'תשפ"ד, בגיל 106, ונטמן בבית הקברות סנהדריה. הרב שמואלי נישא לרבנית שולמית רחל, בת הרב נחמיה עזרא מזרחי. גיסו הוא החזן עזרא ברנע. שילה פריד, בגיל 106: נפטר הרב שלום שמואלי, שהיה ראש ישיבה וסנדלר, באתר ynet, 30 ביוני 2024 נעמה גרין, הרב שלום שמואלי זצ"ל: תולדות חייו של זקן המקובלים, שנפטר בגיל 106, באתר הידברות, ‏30 ביוני 2024 משה ויסברג, אבל כבד: זקן המקובלים הצדיק הנסתר רבי שלום שמואלי זצ"ל נפטר בגיל 106, באתר בחדרי חרדים, 29 ביוני 2024 חיים גפן, בשב"ק: נפטר זקן המקובלים רבי שלום שמואלי זצ"ל, באתר המחדש, ‏29 ביוני 2024 ישיבת המקובלים, חוברת לזכרו של רבי שלום שמואלי, 2024 שלום שמואלי באתר GRAVEZ ישיבת המקובלים, חוברת לזכרו של רבי שלום שמואלי, 2024
עשרים שנות אנרכיה

עשרים שנות האנרכיה הוא מונח היסטוריוגרפי המשמש כמה חוקרים מודרניים לתאר תקופה של חוסר יציבות פנימית חריפה באימפריה הביזנטית שסומנה על ידי הירושה המהירה של כמה קיסרים לכס המלכות, והתפרסה בין ההדחה הראשונה של יוסטיניאנוס השני בשנת 695 לעלייתו של לאון השלישי האיסאורי לכס המלכות בשנת 717, מה שסימן את תחילתה של השושלת האיסאורית. יוסטיניאנוס השני (685–711) הניע שרשרת אירועים על ידי יציאה למסלול רודני ואלים יותר ויותר. מדיניותו נתקלה בהתנגדות ניכרת, ובסופו של דבר עוררה מרד בראשותו של לאונטיוס (695–698) ב-695, שהדיח אותו והגלה אותו, תוך כדי תקופה ממושכת של חוסר יציבות ואנרכיה, עם שבעה קיסרים בעשרים ושתיים שנים. לאונטיוס היה פופולרי בהתחלה, אם כי אובדן קרתגו הרס במהרה את המוניטין שלו. יוחנן הפטריציאני הוביל צי לקרתגו, והובס ב-698. הצבא חשש מלאונטיוס, ובאותה שנה הוא הודח על ידי טיבריוס השלישי (698–705). טיבריוס הצליח לחזק את הגבול המזרחי ותחזק את ההגנות של קונסטנטינופול, אך בינתיים קשר יוסטיניאנוס לתפוס את השלטון בחזרה, ולאחר כריתת ברית עם הבולגרים הצליח לכבוש את קונסטנטינופול ולהוציא להורג את טיבריוס. לאחר מכן מלך יוסטיניאנוס במשך שש שנים נוספות (705–711). יחסו לטיבריוס ולתומכיו היה אכזרי והוא המשיך לשלוט בצורה רודנית ואכזרית. הוא איבד את השטחים שכבש טיבריוס במזרח, וכפה את דעותיו על האפיפיור. עם זאת, תוך זמן קצר הוא התמודד עם מרד בראשות פיליפיקוס ורדאניס (711–713). יוסטיניאנוס נתפס והוצא להורג יחד עם בנו טיבריוס (706–711), ובכך הגיעה לקיצה השושלת ההרקליאנית. יוסטיניאנוס לקח את האימפריה הביזנטית עוד יותר רחוק ממקורותיה. הוא ביטל למעשה את תפקידו ההיסטורי של הקונסול, מיזג אותו עם הקיסר, ובכך חיזק את העמדה החוקתית של הקיסרים כמונרך אבסולוטי. המרד של פיליפיקוס התרחב מעבר לפוליטיקה ואף נגע בענייני הדת, הוא הדיח את הפטריארך קירוס, ביסס מחדש את המונותליטיזם והדיח את המועצה האקומנית השישית, מה שהרחיק את האימפריה מרומא. מבחינה צבאית הגיעו הבולגרים לחומות קונסטנטינופול, והעברת כוחות להגנת הבירה אפשרה לערבים לערוך פלישות במזרח. שלטונו הסתיים בפתאומיות כאשר מרד צבאי הדיח אותו והחליף אותו באנסטסיוס השני (713–715). אנסטסיוס הפך את מדיניות הדת של קודמו והגיב להתקפות ערביות בים וביבשה, והפעם הגיע עד לגלטיה ב-714, בהצלחה מסוימת. אולם הצבא שהציב אותו על כס המלכות (צבא אופסיקיון) קם נגדו, הכריז על קיסר חדש וצר על קונסטנטינופול במשך שישה חודשים, ובסופו של דבר אילץ את אנסטסיוס לברוח. הכוחות הכריזו על תאודוסיוס השלישי (715–717) כקיסר החדש, ולאחר שהתגבר על אנסטסיוס, הוא עמד כמעט מיד בפני ההכנות הערביות למצור על קונסטנטינופול (717–718), מה שאילץ אותו לבקש סיוע מהבולגרים. בתורו הוא התמודד עם מרד משני מפקדים אחרים, אנטוליקון וארמניאקון בשנת 717, ובחר להתפטר, לאחר שהחליף אותו לאון השלישי (717–741) שהביא לסיום מעגל האלימות וחוסר היציבות. מפתיע שהאימפריה הביזנטית הצליחה לשרוד, לאור בעיותיה הפנימיות, המהירות שבה קרסה האימפריה הסאסאנית תחת האיום הערבי, והעובדה שהיא הייתה מאוימת בו-זמנית בשתי חזיתות. עם זאת, עוצמתו של הארגון הצבאי בתוך האימפריה, ומאבקי הפלגים בתוך העולם הערבי, אפשרו את שרידות האימפריה. מדיה וקבצים בנושא עשרים שנות אנרכיה בוויקישיתוף Kaegi (1994), pp. 186, 195 Bellinger & Grierson (1992), p. 5 Jenkins, Romilly (1966). Byzantium The Imperial centuries AD 610-1071. p. 56
שי יוכלמן

שי יוכלמן (נולד ב-2 ביולי 1969) הוא אמרגן, מפיק ואיש עסקים ישראלי. יוכלמן נולד ברמת גן וגדל בחיפה ולמד בתיכון חוגים בעיר. את שירותו הצבאי עשה בחיל הים. לאחר שירותו הצבאי עבד יחד עם אברהם דשא (פשנל) בהפקת הופעות של יוסי בנאי ולהקת הגשש החיוור. בשנת 1995 הקימו יוכלמן ויקיר אשר את יוכלמן-אשר הפקות. במסגרת זו עבדו השניים יחד עם התיאטרון העממי וכן הקימו יחד את תיאטרון "מקסים". משנת 2006 ועד 2015 הפיקו יוכלמן-אשר יחד עם סולן הפקות את מופעי הפסטיגל ואת מותק של פסטיבל. בשנת 2010 הקימו בשיתוף עם טל פורר, את אולפני ההקלטה Eclipse. בשנת 2019, מכר יוכלמן את חלקו ביוכלמן-אשר הפקות לשותפו יקיר אשר. יוכלמן הפיק סרטים, סדרות והצגות רבות בישראל, ביניהן:איצ'ה, סביב העולם בשמונים יום, אלאדין, שיר נולד, תום סוייר, מלך סיאם, שיר נולד, שלושת המוסקיטרים מופעים שונים של שי ורועי (בצוללת סיפורים לבמבליק השתוטריקים) ואת ההצגה נסיך האגדות. במסגרת יוכלמן-אשר, ייצג שי אמנים ישראלים רבים ובהם: דקלה קידר, הדס מורנו, תום אבני, אמיר פיי-גוטמן, אלי פיניש, מריאנו אידלמן,אליענה בקייר, אלי יצפאן וספי ריבלין. ליוכלמן שלושה ילדים, הוא נשוי לנועה רפפורט-יוכלמן והם מתגוררים בתל אביב. שי יוכלמן, במסד הנתונים הקולנועיים IMDb (באנגלית) שי יוכלמן, במיזם "אישים" לתיעוד היצירה הישראלית שי יוכלמן באתר EDB שי יוכלמן, ברשת החברתית LinkedIn ערן בר-און, מאמי, מה נהיה ממני?, באתר ynet, 15 ביולי 2009 בועות, באתר ynet, ‏2019-01-27 תולדות החברה | | יוכלמן-אשר הפקות, באתר www.yap.co.il הפסטיגל נופל וקם, באתר mako, ‏2008-10-06 פרי, טל (2010-11-20). "איך הפך הפסטיגל למפלצת סלבריטאים של עשרות מיליונים?". Globes. נבדק ב-2024-07-02. היי סקול פסטיגל, באתר www.ishim.co.il איצ'ה, באתר www.ishim.co.il סביב העולם בשמונים יום, באתר www.ishim.co.il גרנות, רון (2005-05-04). "מופלטה בע"מ". Ynet. נבדק ב-2024-07-02. שלושת המוסקטרים, באתר www.ishim.co.il שי ורועי בצוללת, באתר www.ishim.co.il השתוטריקים, באתר www.ishim.co.il טל פרי, מצאה נסיך, באתר www.makorrishon.co.il ערן סויסה, מצטרפת ליוכלמן, באתר www.makorrishon.co.il אליענה בקייר נוטשת - וואלה סלבס, באתר וואלה, ‏2007-03-12
ואניה דרקושיץ'

ואניה דַרְקוּשִׁיץ' (בסלובנית: Vanja Drkušić; נולד ב-30 באוקטובר 1999) הוא כדורגלן סלובני המשחק בעמדת הבלם בקבוצת הכוכב האדום בלגרד בהשאלה מזניט ובנבחרת סלובניה. קיבל שבחים רבים על הופעתו במשחק שמינית הגמר ביורו 2024 נגד פורטוגל, כשהיה אחד מהשחקנים המצטיינים על הדשא. בדצמבר 2015, הצטרף דרקושיץ' לקבוצת הפאר ההולנדית הירנפיין, לאחר שמשך עניין מצד מריבור, דינמו זאגרב ואטאלנטה. באוגוסט 2019 חתם ברנדה מהליגה השלישית באיטליה. לקראת חצי העונה השנייה של עונת 2019/2020, חתם דרקושיץ' בקבוצה הסלובנית בראבו. הוא ערך את הבכורה שלו ב-23 פברואר 2020 בניצחון 2:1 על טאבור סז'אנה. ב-11 ביולי 2020 הבקיע דרקושיץ' את השער הראשון שלו במדי בראבו בתיקו 1:1 מול דומז'אלה. ב-24 בינואר 2022 חתם דרקושיץ' בסוצ'י מליגת העל הרוסית תמורת סכום העברה משוער של 100,000 אירו. ב-27 באוגוסט 2022 הוא האריך את חוזהו בסוצ'י עד 2025. באוגוסט 2024 חתם בזניט תמורת 4 מיליון יורו והושאל למועדון הכוכב האדום בלגרד מליגת העל הסרבית עד תום עונת 2024/2025. דרקושיץ' שיחק בנבחרות הצעירות של סלובניה, החל מרמת הנערים (U-17) ועד לרמת הנוער (U-21). את הבכורה שלו בנבחרת הבוגרת ערך ב-26 במרץ 2023 במשחק מוקדמות אליפות אירופה מול סן מרינו. ביורו 2024 הצטיין בשלב הבתים במדי הנבחרת ובמשחק שמינית הגמר נגד פורטוגל, כשהיה אחד מהשחקנים הטובים ביותר על הדשא, ועזר לסלובניה להגיע לפנדלים. מדיה וקבצים בנושא ואניה דרקושיץ' בוויקישיתוף ואניה דרקושיץ', באתר Transfermarkt ואניה דרקושיץ', באתר Soccerway ואניה דרקושיץ', באתר BDFutbol ואניה דרקושיץ', באתר WorldFootball.net ואניה דרקושיץ', באתר National Football Teams ואניה דרקושיץ', באתר FootballDatabase.eu The Athletic, Drkusic into the book, The Athletic, ‏2024-07-01 (באנגלית אמריקאית) Vanja Drkušić ob Mariboru in Dinamu izbral Heerenveen, www.zurnal24.si (בסלובנית) Slovenia - V. Drkušić - Profile with news, career statistics and history - Soccerway, uk.soccerway.com Ваня Дркушич продлил контракт с «Сочи» | Новости ФК Сочи, pfcsochi.ru (ברוסית) transfermarkt פרופיל באתר eu-football, באתר eu-football.info
לאסלו בנש

לאסלו בֶּנֶש (בסלובקית: László Bénes; נולד ב-9 בספטמבר 1997) הוא כדורגלן סלובקי המשחק בעמדת הקשר בקבוצת אוניון ברלין מהבונדסליגה ובנבחרת סלובקיה. ב-1 ביולי 2016 הצטרף לבורוסיה מנשנגלדבך מהבונדסליגה. ב-28 בינואר 2019 עבר בנש להולשטיין קיל מהבונדסליגה השנייה לחצי השני של העונה. הוא ערך את הבכורה שלו במשחק חוץ מול היידנהיים 1846, לאחר שנכנס כמחליף במקומו של יונאס מפרת בדקה ה-68 של המשחק. ב-1 בפברואר 2021 הושאל בנש לאאוגסבורג מהבונדסליגה עד סוף העונה. ב-21 ביוני 2022 חתם בנש בהמבורג על חוזה לארבע שנים. במהלך יורו 2024 בו השתתף עם נבחרת סלובקיה, הוכרז על מעברו של בנש לאוניון ברלין. ההעברה התבצעה לאחר שמועות עיקשות בנושא, כאשר סכום ההעברה מוערך על ידי התקשורת בכ-5 מיליון יורו. בנש ערך את הבכורה שלו בנבחרת הבוגרת כמחליף לאונדריי דודה בדקה ה-89 בניצחון 2:1 על ליטא. עקב פציעות מרובות וזמן משחק מועט במנשנגלאדבך, לא זומן בנש יותר לנבחרת תחת המאמן קוזאק, שסיים את תפקידו באוקטובר 2018. ב-28 במאי 2019 זימן אותו המאמן פאבל האפל לסגל הנבחרת לקראת צמד משחקים ביוני - משחק ידידות ביתי מול ירדן. מאוחר יותר, הפך ליבת נבחרת הנוער (U21) להיות מוכרת כ"ילדי האפל", ביניהם גם בנש. נכלל בסגל נבחרת סלובקיה לטורניר יורו 2024. לאסלו בנש נולד בדונאיסקה סטרדה (עיר עם רוב אתני הונגרי) למשפחה הונגרית. יש לו אח צעיר בשם קריסטיאן, שמשחק כדורגל ברמה חובבנית בליגות הנמוכות בסלובקיה. מדיה וקבצים בנושא לאסלו בנש בוויקישיתוף לאסלו בנש, באתר Transfermarkt לאסלו בנש, באתר Soccerway לאסלו בנש, באתר WorldFootball.net לאסלו בנש, באתר National Football Teams לאסלו בנש, באתר FootballDatabase.eu Správy sa potvrdili. Bénes bude v novej sezóne hrať v Bundeslige, sportnet.sme.sk (בסלובקית) Peter Šurin, SR A – V Hapalovej nominácii 29 hráčov, po Jordánsku sa zúži na 23, futbalsfz.sk, ‏2019-05-28 (בסלובקית) KISALFOLD - Bénes Krisztián Mosonmagyaróváron, KISALFOLD - Bénes Krisztián Mosonmagyaróváron, ‏2021-07-13 (בהונגרית)
Us (שיר של גרייסי אברמס)

"Us " הוא שיר שהוקלט על ידי הזמרת-יוצרת האמריקאית גרייסי אברמס בהשתתפות הזמרת-יוצרת האמריקאית טיילור סוויפט. את השיר הוציאה ב-21 ביוני 2024 לאור חברת התקליטים אינטרסקופ רקורדס, כרצועה מתוך אלבומה האולפן השני של אברמס, The Secret of Us. "Us" מסמן את שיתוף הפעולה הראשון בין גרייסי אברמס וטיילור סוויפט. שיתוף הפעולה נוצר בתקופתו של אברמס אשר שימשה כמופע חמימום של סוויפט בצפון אמריקה בסיבוב ההופעות שלה "The Eras Tour" בשנת 2023. ב-23 ביוני 2024, כשסיבוב ההופעות היה בערב השלישי באצטדיון וומבלי, לונדון (בריטניה), אברמס הצטרפה לבמה לביצוע הראשון של השיר. חלק מסט שירי ההפתעה האקוסטי של המופע, ההופעה כללה את אברמס בפסנתר וסוויפט בגיטרה. אברמס ציטט לעיתים קרובות את סוויפט כבעלת השפעה גדולה על המוזיקה שלה. החוויה של סיבוב הופעות עם סוויפט השפיעה באופן משמעותי על תהליך הכתיבה של אברמס לאלבומה החדש. השיר נכתב והופק יחד עם משתפי הפעולה הוותיקים ארון דסנר וג'ק אנטונוף. תרומות נוספות למסלול כוללות את רוב מוס, לורה סיסק, ג'יימס מקאליסטר וג'ונתן לואו. במהלך סשן הכתיבה ל"Us", נר הצית בטעות שריפה בדירתה של סוויפט, אותה כיבו השתיים יחד. התקרית תועדה בסרטון ששיתפה אברמס. הרצועה הוקלטה בסופו של דבר באולפני Long Pond של דסנר בעמק הדסון, ניו יורק. סרטון השיר "Us" באתר יוטיוב Iasimone, Ashley (23 ביוני 2024). "Taylor Swift in London: Travis Kelce Makes Eras Stage Debut, 'Us' With Gracie Abrams Has Live Premiere". Billboard. נבדק ב-24 ביוני 2024. {{cite web}}: (עזרה) Ryan, Elise (21 ביוני 2024). "Music Review: An uninhibited Gracie Abrams finds energy in the chaos on 'The Secret of Us'". Associated Press. נבדק ב-22 ביוני 2024. {{cite web}}: (עזרה) Wilkes, Emma (1 ביוני 2024). "Gracie Abrams says Taylor Swift's 'Eras Tour' "completely altered" her writing process for new album". NME. נבדק ב-2 ביוני 2024. {{cite web}}: (עזרה) Strauss, Matthew (21 ביוני 2024). "Taylor Swift Joins Gracie Abrams for New Song "Us."". Pitchfork. נבדק ב-21 ביוני 2024. {{cite web}}: (עזרה) Chinman, Luke (21 ביוני 2024). "See Taylor Swift and Gracie Abrams Learn How to Use a Fire Extinguisher the Night They Wrote New Song 'Us'". People. נבדק ב-21 ביוני 2024. {{cite web}}: (עזרה) Arnold, Chuck (21 ביוני 2024). "How Taylor Swift became Gracie Abrams' secret weapon with new duet: 'Us' song review". New York Post. נבדק ב-21 ביוני 2024. {{cite web}}: (עזרה) "ARIA Top 50 Singles Chart". Australian Recording Industry Association. 1 ביולי 2024. נבדק ב-28 ביוני 2024. {{cite web}}: (עזרה) "NZ Top 40 Singles Chart". Recorded Music NZ. 1 ביולי 2024. נבדק ב-28 ביוני 2024. {{cite web}}: (עזרה)